Núm.

119
 17 de novembre del 2021
 8/44
 2.

L’apartat 1 no és d’aplicació quan concorri una de les circumstàncies següents:
 a) La persona interessada ha donat el seu consentiment explícit per al tractament d’aquestes dades per-
sonals per a una o més de les finalitats especificades.

b) El tractament és necessari per a complir obligacions i per a exercir els drets específics del responsable 
del tractament o de la persona interessada, en l’àmbit del dret laboral i de la seguretat i la protecció social.

c) El tractament és necessari per a protegir interessos vitals de la persona interessada o d’una altra per-
sona física, en el supòsit que la persona interessada sigui beneficiària de mesures de suport per a l’exer-
cici de la seva capacitat.
d) El tractament l’efectua, en l’àmbit de les seves activitats legítimes i amb les garanties adequades, una 
fundació, una associació o qualsevol altre organisme sense ànim de lucre que tingui una finalitat políti-
ca, filosòfica, religiosa o sindical; i això, sempre que el tractament es refereixi exclusivament als membres 
actuals o antics d’aquests organismes o a persones que hi mantenen contactes regulars en relació amb 
les seves finalitats, i si les dades personals no es comuniquen fora d’aquests organismes sense el con-
sentiment de les persones interessades.

e) El tractament es refereix a dades personals que la persona interessada ha fet manifestament públiques.

f) El tractament és necessari per a formular, exercir o defensar reclamacions, o quan els tribunals actu-
en en exercici de la seva funció judicial.
g) El tractament és necessari per raons d’un interès públic essencial, que ha de ser proporcional a l’ob-
jectiu perseguit, respectar el dret a la protecció de dades i establir mesures adequades i específiques 
per a protegir els interessos i els drets fonamentals de la persona interessada.

h) El tractament és necessari per a finalitats de medecina preventiva o laboral, d’avaluació de la capaci-
tat laboral de la persona interessada, de diagnòstic mèdic, de prestació d’assistència, o de tractament 
de tipus sanitari o social, o de gestió dels sistemes i els serveis d’assistència sanitària i social, o en virtut 
d’un contracte amb un professional sanitari sota la seva responsabilitat o subjecte a l’obligació de se-
cret professional.
i) El tractament és necessari per raons d’interès públic en l’àmbit de la salut pública, com la protecció da-
vant d’amenaces transfrontereres greus per a la salut, o per a garantir nivells elevats de qualitat i de se-
guretat de l’assistència sanitària i dels medicaments o productes sanitaris, amb establiment de mesures 
adequades i específiques per a protegir els drets i les llibertats de la persona interessada, en particular 
el secret professional.

j) El tractament és necessari amb finalitats d’arxiu en interès públic, amb finalitats de recerca científica o 
històrica o amb finalitats estadístiques, proporcionals a l’objectiu perseguit, respectant el dret a la pro-
tecció de dades, i establint mesures adequades i específiques per a protegir els interessos i els drets fo-
namentals de la persona interessada.

3.
3.

La normativa sectorial aplicable pot establir requisits o introduir condicions addicionals, inclús limitaci-
ons, relatius a la seguretat i confidencialitat en el tractament de categories especials de dades personals.

Article 10.

Tractament de dades personals relatives a condemnes i a infraccions penals
El tractament de dades personals relatives a condemnes i a infraccions penals, o mesures de seguretat 
connexes, ha de cenyir-se estrictament a les dades que siguin necessàries i només es pot dur a terme 
quan ho autoritza la Llei o sota la supervisió de les autoritats públiques, amb salvaguardes adequades 
acompanyades de mesures de caràcter tècnic i organitzatiu.

Únicament es pot portar un registre complet de les dades referides a condemnes i infraccions penals sota 
el control de les autoritats públiques competents en la matèria.

l
a
r
e
n
e
G
l
l
e
s
n
o
C